ทาเกรุ ซาโต

ทาเกรุ ซาโต (; เกิด 21 มีนาคม ค.ศ. 1989) เป็นนักแสดงชาวญี่ปุ่น เขาเป็นที่รู้จักจากการนำแสดงบท โนงามิ เรียวทาโร่ ในแฟรนไชส์ มาสค์ไรเดอร์เดนโอ และในบท ฮิมุระ เคนชิน ในภาพยนตร์ฉบับคนแสดง เคนชิน ซามูไร เอ็กซ์ และภาคต่อของภาพยนตร์

 ประวัติ 
ซาโตเกิดเมื่อวันที่ 21 มีนาคม ค.ศ. 1989 ที่เขตอิวัตสึกิ จังหวัดไซตามะ ซาโตเริ่มทำงานเป็นนักแสดงเด็กเป็นระยะเวลาสามหรือสี่ปีและปรากฏตัวในโฆษณาและภาพถ่ายปกนิตยสาร หลังจากเขาเข้าเรียนในชั้นประถมปลาย เขาตัดสินใจที่จะไม่เป็นนักแสดงเด็กอีกต่อไปเนื่องจาก "อุปนิสัยขี้อาย" เขาสำเร็จการศึกษาจากโรงเรียนมัธยมปลายโคชิงายะคิตะในไซตามะใน ค.ศ. 2007 ในปีเดียวกัน ขณะกำลังถ่ายทำ มาสค์ไรเดอร์เดนโอ เขาได้รับการวินิจฉัยว่ามีภาวะโพรงเยื่อหุ้มปอดมีอากาศขั้นปฐมภูมิและได้เข้ารับการรักษาให้หายตั้งแต่นั้น

หลังความสำเร็จและความนิยมของ มาสค์ไรเดอร์เดนโอ และการออกฉายฉบับโรงภาพยนตร์อีกสองเรื่องในช่วงฤดูใบไม้ผลิ ค.ศ. 2008 ซาโตนำแสดงในละครโทรทัศน์ของทีบีเอสที่ได้รับรางวัลเรื่อง รุกกี มือใหม่ไฟแรง (Rookies) แสดงเป็น ยูยะ โอกาดะ สมาชิกของชมรมบาสเกตบอลโรงเรียนมัธยมปลายที่เต็มไปด้วยนักเลง ซาโตมองว่าบทบาทของเขาใน รุกกี มือใหม่ไฟแรง เป็นบทบาทที่ทำให้เขาได้เป็นที่รู้จักแม้ว่าจะได้รับบทเป็นตัวละครสมทบเท่านั้นTakeru considers his role in Rookies his breakout role during chat with an MC in the Takeru Festival 2009  (2009-03-21). Retrieved on 2009-04-27. เพราะละครโทรทัศน์เรื่องนี้ได้ฉายในช่วงเวลายอดนิยมและสามารถเข้าถึงผู้ชมที่กว้างกว่าเมื่อเทียบกับผลงานก่อนหน้าของเขา

ใน ค.ศ. 2014 ซาโตได้รับบทบาทเป็นนักสืบสวนมือใหม่ในละครโทรทัศน์ของฟูจิทีวีเรื่อง บิตเตอร์บลัด (Bitter Blood) เขาปรากฏตัวอีกครั้งในบทบาทของ ฮิมุระ เคนชิน ในสองภาพยนตร์ภาคต่อฉบับคนแสดงของแฟรนไชส์ ซามูไรพเนจร เรื่อง เกียวโตทะเลเพลิง และ คนจริง โคตรซามูไร ซึ่งทั้งสองเรื่องออกฉายในปีเดียวกัน ค.ศ. 2014 นักเขียนมังงะต้นฉบับของ ซามูไรพเนจร โนบูฮิโระ วัตสึกิ ยกย่องการแสดงของซาโตและเรียกเขาว่าเป็นนักแสดงในอุดมคติที่จะแสดงเป็นเคนชินได้ เขา ร่วมกับนักแสดงร่วมคนอื่น ๆ ของ ซามูไรพเนจร อย่าง เอมิ ทาเกอิ, มูเนตากะ อาโอกิ และผู้กำกับฯ เคอิชิ โอโตโมะ ได้รับการแต่งตั้งให้เป็น "ทูตสันถวไมตรีวัฒนธรรม" (Cultural Friendship Ambassador) ต่อฟิลิปปินส์โดยสภาเมืองมากาตีในวันที่ 7 สิงหาคม ค.ศ. 2014

พร้อมด้วยความสำเร็จในการแสดงภาพยนตร์ เขากลับมาปรากฏตัวในโทรทัศน์อีกครั้งในละครชุดทางโทรทัศน์ของทีบีเอส สุดยอดเชฟวังหลวง ในต้นปี ค.ศ. 2015 และตามด้วยภาพยนตร์สามเรื่องของโทโฮใน ค.ศ. 2015 และ ค.ศ. 2016 รวมถึงภาพยนตร์ภาคคนแสดงที่ดัดแปลงมาจากมังงะเรื่อง วัยซนคนการ์ตูน และ ถ้าแมวตัวนั้นหายไปจากโลกนี้ บทบาทของเขาในภาพยนตร์ ค.ศ. 2017 เรื่อง บันทึกน้ำตารัก 8 ปี ทำให้เขาได้รับการเสนอชื่อในสาขานักแสดงนำชายยอดเยี่ยมในงานรางวัลเจแปนอะแคเดมีครั้งที่ 41 ใน ค.ศ. 2018 เขานำแสดงในละครชุดทางโทรทัศน์ที่ได้รับรางวัลสองเรื่อง: อาซาโดระ ของเอ็นเอชเค ฮัมบุง, อาโออิ (Hanbun, Aoi) และของทีบีเอส กิโบโตะมูซูเมะโนะบลูส์ (Blues of Stepmother and Daughter) ในปีเดียวกันเขาได้ปรากฏตัวในบทบาทของ โนงามิ เรียวทาโร่ อีกครั้งในภาพยนตร์มาสค์ไรเดอร์เรื่องสุดท้ายของยุคเฮเซ

ใน ค.ศ. 2021 ซาโตร่วมกับวันโอเคร็อกและ รีวโนซูเกะ คามิกิ ออกจากสังกัดอะมิวส์และก่อตั้งสังกัดใหม่เป็นของตนเอง "โค-ลาโว" ใน ค.ศ. 2022 เขานำแสดงในละครชุดทางโทรทัศน์ของเน็ตฟลิกซ์เรื่อง รักแรก (First Love) ร่วมกับ ฮิการิ มิตสึชิมะ ละครชุดได้รับแรงบันดาลใจจากเพลง "เฟิสต์เลิฟ" และ "ฮัตสึโคย" โดย ฮิการุ อูตาดะ กำหนดเผยแพร่ทั่วโลก

 รางวัล 
 ปี  รางวัล  สาขา  ผลงานเข้าชิง  ผล  อ้างอิง 2009 60th Television Drama Academy Awards นักแสดงสมทบชายยอดเยี่ยม คนรับใช้ของเมอิจัง   2010 20th Japan Movie Critics Award นักแสดงชายใหม่ยอดเยี่ยมปุปะจังหวะฮา   2011 35th Elan d'or Awards นักแสดงมาใหม่แห่งปี ตนเอง   2012 Japan Action Awards 2012 นักแสดงชายโลดโผนยอดเยี่ยม เคนชิน ซามูไร เอ็กซ์   2013 76th Television Drama Academy Awards นักแสดงสมทบชายยอดเยี่ยม ทมบิ   2014 39th Hochi Film Awards นักแสดงนำชายยอดเยี่ยม The Liar and His Lover, เกียวโตทะเลเพลิง & รูโรนิ เคนชิน คนจริง โคตรซามูไร    2015 Japan Action Awards 2015 ฉากโลดโผนยอดเยี่ยมเกียวโตทะเลเพลิง & รูโรนิ เคนชิน คนจริง โคตรซามูไร    นักแสดงชายโลดโผนยอดเยี่ยม  9th Asian Film Awards นักแสดงนำชายยอดเยี่ยม รูโรนิ เคนชิน คนจริง โคตรซามูไร  Rurouni Kenshin, Parasyte, Tokyo Tribes Nominated for 9th Asian Film Awards. Anime News Network. Retrieved 2015-02-25. 85th Television Drama Academy Awards นักแสดงนำชายยอดเยี่ยมสุดยอดเชฟวังหลวง   8th Tokyo Drama Awards นักแสดงนำชายยอดเยี่ยม   2016 24th Hashida Award นักแสดงนำชายยอดเยี่ยม   42nd Broadcasting Culture Fund Award รางวัลการแสดงเดี่ยว  2018 41st Japan Academy Film Prize นักแสดงนำชายยอดเยี่ยม บันทึกน้ำตารัก 8 ปี   Japan Action Awards 2018 นักแสดงชายโลดโผนยอดเยี่ยม สายพันธุ์อมนุษย์   98th Television Drama Academy Awards นักแสดงสมทบชายยอดเยี่ยม ฮัมบุน, อาโออิ  13th CONFiDENCE Award Drama Prize นักแสดงสมทบชายยอดเยี่ยมฮัมบุน, อาโออิ, Blues of Stepmother and Daughter 2019 CONFiDENCE Award Drama Prize 2018 Annual Awards นักแสดงสมทบชายยอดเยี่ยม  44th Hochi Film Awards นักแสดงนำชายยอดเยี่ยมSamurai Marathon, One Night     32nd Nikkan Sports Film Awards นักแสดงนำชายยอดเยี่ยม  2020  104th Television Drama Academy Awards นักแสดงสมทบชายยอดเยี่ยมคุณหมอขาโหดกับพยาบาลโขดหิน   13th Tokyo Drama Awards นักแสดงสมทบชายยอดเยี่ยม  7th Yahoo! Japan Search Awards รางวัลสูงสุด (Grand Prix)  บุคคล (นักแสดง) 2021 34th Nikkan Sports Film Awards นักแสดงนำชายยอดเยี่ยมRurouni Kenshin: The Final/The Beginning, In the Wake   46th Hochi Film Awards นักแสดงนำชายยอดเยี่ยม  2022 76th Mainichi Film Awards นักแสดงนำชายยอดเยี่ยม ฆาตกรย้อนฆาตกรรม    64th Blue Ribbon Awards นักแสดงนำชายยอดเยี่ยม รูโรนิ เคนชิน ซามูไรพเนจร: ปัจฉิมบท, ฆาตกรย้อนฆาตกรรม   45th Japan Academy Film Prize นักแสดงนำชายยอดเยี่ยม ฆาตกรย้อนฆาตกรรม  

 อ้างอิง 

 แหล่งข้อมูลอื่น 

 Company website

 Official profile  
 Official blog  

หมวดหมู่:บุคคลที่เกิดในปี พ.ศ. 2532
หมวดหมู่:บุคคลจากไซตามะ
หมวดหมู่:นักแสดงภาพยนตร์ชายชาวญี่ปุ่น
หมวดหมู่:นักแสดงชายชาวญี่ปุ่น